A TANÁCS HATÁROZATA
(2008. február 25.)
a fúziós program tanácsadó bizottságának felállításáról szóló, 1980. december 16-i tanácsi határozat módosításáról
(2008/182/Euratom)
AZ EURÓPAI UNIÓ TANÁCSA,
tekintettel az Európai Atomenergia-közösséget létrehozó szerződésre és különösen annak 7. cikke negyedik bekezdésére,
tekintettel az Európai Atomenergia-közösség (Euratom) nukleáris kutatási és képzési tevékenységekre vonatkozó hetedik keretprogramjáról szóló, 2006. december 18-i 2006/970/Euratom tanácsi határozatra (1), amely az Európai Kutatási Térségre építve hozzájárul a tudásalapú társadalom kialakításához,
tekintettel az Európai Atomenergia-közösség (Euratom) nukleáris kutatási és képzési tevékenységekre vonatkozó hetedik keretprogramjának (2007-2011) végrehajtására irányuló egyedi programról szóló, 2006. december 19-i 2006/976/Euratom tanácsi határozatra (2) és különösen annak 7. cikke (2) bekezdésére, amelynek értelmében az egyedi program végrehajtása céljából a Bizottság munkáját tanácsadó bizottság segíti, és a magfúzióval összefüggő kérdésekben e bizottság összetétele, valamint a rá vonatkozó részletes működési és eljárási szabályok a fúziós program tanácsadó bizottságának felállításáról szóló, 1980. december 16-i tanácsi határozatban (3) (a továbbiakban: az 1980. december 16-i tanácsi határozat és a CCE-FU) megállapítottaknak felelnek meg,
tekintettel a 2005-ös csatlakozási okmányra és különösen annak 50. cikkére,
tekintettel az 1980. december 16-i tanácsi határozatra és különösen annak (14) bekezdésére, amely meghatározza a CCE-FU szavazati rendszerét,
mivel:
(1)
A CCE-FU súlyozott szavazati rendszer révén nyilvánít véleményt, amikor az 1980. december 16-i tanácsi határozat 5. cikkének g) pontja értelmében „meghatározza a kedvezményes támogatás kiutalásával kapcsolatban prioritást élvező lépéseket”.
(2)
2007. március 21-én a CCE-FU egyhangúlag javasolta a bizottság által az 1980. december 16-i tanácsi határozat (14) bekezdése alapján a magfúzióval összefüggő kérdésekben alkalmazott súlyozott szavazati rendszer aktualizálását annak érdekében, hogy csatlakozásukat követően az új tagállamok is gyakorolhassák szavazati jogukat.
(3)
A fentiekre figyelemmel az 1980. december 16-i tanácsi határozatot ennek megfelelően módosítani kell,
A KÖVETKEZŐKÉPPEN HATÁROZOTT:
Egyetlen cikk
Az 1980. december 16-i tanácsi határozat (14) bekezdésében a két utolsó mondat helyébe a következő szöveg lép:
„Az 5. cikk g) pontjával összefüggésben alkotott véleményeket a következő súlyozott szavazati rendszerrel kell elfogadni:
Belgium
2
Bulgária
2
Csehország
2
Dánia
2
Németország
5
Észtország
1
Görögország
2
Spanyolország
3
Franciaország
5
Írország
2
Olaszország
5
Ciprus
1
Lettország
1
Litvánia
2
Luxemburg
1
Magyarország
2
Málta
1
Hollandia
2
Ausztria
2
Lengyelország
3
Portugália
2
Románia
2
Szlovénia
1
Szlovákia
2
Finnország
2
Svédország
2
Egyesült Királyság
5
Svájc
2
Összesen
64
Vélemény elfogadásához legalább 15 küldöttség részéről leadott legalább 33 egyetértő szavazat szükséges.”
Kelt Brüsszelben, 2008. február 25-én.